section_heading: Židovska općina Sarajevo
paragraph_text: U istoj godini (1941.) Židovima je naređeno nošenje žute zvijezde, a potom su organizirane deportacije na prisilni rad. Blizu 5 tisuća Židova deportirano je u logore, iako su pojedini ugledni građani Sarajeva prosvjedovali zbog toga. Tokom 1942. godine najveći broj Židova je deportiran u logore Jasenovac i Auschwitz. Prema popisu iz 1926. u Bosni i Hercegovini je bilo 13.643 Židova. Poslije Drugog svjetskog rata, 1945. godine u Bosni i Hercegovini je bilo samo 1.292 osoba židovskog podrijetla. Godine 1946. došlo je do ujedinjena sefarske i aškenaške židovske općine u jednu Židovsku općinu u Sarajevu. Židovi koji su preživjeli Drugi svjetski rat su ostali u Bosni i Hercegovini. U SFR Jugoslaviji židovska zajednica je dobila priliku da se ponovo oporavi, pa se, nakon rata, većina Židova ženila izvan svoje etničke skupine. Zbog toga, mnogi Srbi, Hrvati i Bošnjaci su se asimilirani u židovsku zajednicu. Ovi miješani brakovi su se ispostavili važni u Sarajevu tokom rata u Bosni i Hercegovini, pošto je židovska zajednica od oko 2.000 ljudi bila jedina jednako povezana s tri zaraćene strane.